SAPPE ลุ้นกำไร Q3/65 นิวไฮ ยอดขายต่างประเทศโตแรง แนะซื้อเป้า 48 บาท
SAPPE ลุ้นกำไรไตรมาส 3/65 นิวไฮ ยอดขายต่างประเทศโตแรง จับตากำไรปีนี้โตเด่น 39% แนะซื้อเป้า 48 บาท
SAPPE ลุ้นกำไรไตรมาส 3/65 นิวไฮ ยอดขายต่างประเทศโตแรง จับตากำไรปีนี้โตเด่น 39% แนะซื้อเป้า 48 บาท
2 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (2 ก.ย.65) ว่า บริษัท เซ็ปเป้ จำกัด (มหาชน) หรือ SAPPE ราคาเป้าหมาย 48 บาท ธุรกิจเห็นจุดเปลี่ยนเชิงบวกชัดเจนผ่านเป้า 5 ปีนี้เติบโต 3 เท่า (CAGR 22%) จากตลาดต่างประเทศเปิดตลาดมานานและอยู่ในจุดเร่งตัว เร่งจุดจำหน่ายทั้งเอเชีย, ยุโรป, US และสินค้าเชิงนวัตกรรม เติบโตตามกระแสรักสุขภาพ
โดยประเมินกำไรปี 2565 โต 39% เทียบช่วงเดียวกันของปีก่อนที่ 582 ล้านบาท จากยอดขายต่างประเทศโตแรง ระยะสั้นโมเมนตัมยังดีต่อเนื่อง คาดกำไรไตรมาส 3/2565 โตเทียบช่วงเดียวกันของปีก่อน และเทียบไตรมาสก่อนหน้า จากรายได้ต่างประเทศโตแรง จะชดเชยผลของต้นทุนขึ้นได้ทั้งหมด และประโยชน์จากขนาดได้ต่อเนื่อง
ด้านราคาซื้อขายค่อนข้างถูกในกลุ่มฯ ที่ PER ปี 2565 อยู่ที่ 22 เท่า เทียบกับกลุ่มฯ ที่สูง 25-30 เท่า รับผลบวกบาทพลิกมาอ่อนค่า และสถานการณ์คลื่นความร้อน (heat wave) ในจีนและยุโรปหนุนยอดขายเครื่องดื่มเป็นอีกหุ้นที่เห็นการปรับพื้นฐานธุรกิจ (Fundamental shift) ชัดเจน และ Valuation ต่ำกว่ากลุ่ม นอกจากนี้โมเมนตัมไตรมาส 3/2565 ยังทำ New high ต่อและเด่นสุดในกลุ่มฯ และต้นทุนแพ็กเก็จจิ้งมีแนวโน้มลดลงตามน้ำมันระยะถัดไป จะยิ่งช่วยเพิ่มอัตรากำไรขยายตัวขึ้น